《次杨太史之韵题赠叶子澄草堂图诗》
元代·成廷圭

君家草堂林木幽，乃在吴会之东头。花开从令鸟雀喜，水落正为鱼龙忧。

深林烂饮枸杞酒，如意醉击珊瑚钩。丈夫嘉遁有如此，傍人比是神仙流。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。